**«Կրթություն առանց սահմանի»-ՀԿ**

**ՀԵՏԱԶՈՏԱԿԱՆ ԱՇԽԱՏԱՆՔ**

***ԹԵՄԱ` ՓՈԽՆԵՐԳՈՐԾՈՒՆ ՄԵԹՈԴՆԵՐԸ ՈՐՊԵՍ ՈՒՍՈՒՑՄԱՆ ԱՐԴՅՈՒՆԱՎԵՏՈՒԹՅԱՆ ԲԱՐՁՐԱՑՄԱՆ ՄԻՋՈՑ ՏԱՐՐԱԿԱՆ ԴԱՍԱՐԱՆՆԵՐՈՒՄ***

***ԿԱՏԱՐՈՂ՝ Հակոբջանյան Մայա***

***ՂԵԿԱՎԱՐ՝ Բաբաջանյան Վերոնիկա***

# 

# **ԲՈՎԱՆԴԱԿՈՒԹՅՈՒՆ**

[ՆԵՐԱԾՈՒԹՅՈՒՆ 3](#_Toc504122456)

[ԳԼՈՒԽ 1. ՓՈԽՆԵՐԳՈՐԾՈՒՆ ՄԵԹՈԴՆԵՐԻ ԿԻՐԱՌՄԱՆ ԱՌԱՆՁՆԱՀԱՏԿՈՒԹՅՈՒՆՆԵՐԸ ՏԱՐՐԱԿԱՆ ԴԱՍԱՐԱՆՆԵՐՈՒՄ 5](#_Toc504122457)

[1.1. Փոխներգործուն մեթոդների ընդհանուր բնութագիրը 5](#_Toc504122458)

[1.2. Փոխներգործուն մեթոդների դերը ուսուցման արդյունավետության բարձրացման գործում](#_Toc504122460) 9

[ԳԼՈՒԽ 2. ՀԵՏԱԶՈՏԱԿԱՆ ԱՇԽԱՏԱՆՔ](#_Toc504122462) 14

[ԵԶՐԱԿԱՑՈՒԹՅՈՒՆՆԵՐ](#_Toc504122463) 26

[ԳՐԱԿԱՆՈՒԹՅԱՆ ՑԱՆԿ 27](#_Toc504122464)

# **ՆԵՐԱԾՈՒԹՅՈՒՆ**

**ՀԵՏԱԶՈՏՈՒԹՅԱՆ ԱՐԴԻԱԿԱՆՈՒԹՅՈՒՆԸ**: Ինֆորմացիոն տեխնոլոգիաների զարգացման տեմպը, ուսուցման ժամանակակից մեթոդները, սովորողների անընդհատ ինքնակրթության և զարգացման անհրաժեշտությունը պարտադրում են ուսուցման գործընթացում կիրառել այնպիսի մեթոդներ, որոնք բարձրացնում են կրթության արդյունավետությունը և որակը, ապահովում են ինքնուրույն ճանաչողական գործունեության շարժառիթներ, նպաստում են միջառարկայական կապերի ամրապնդմանը` տեղեկատվական տեխնոլոգիաների և առարկայական ծրագրերի ինտեգրման եղանակով:

Մեթոդների ընտրությունը և կիրառությունը ինքնանպատակ լինել չի կարող: Այն կապված է բազմաթիվ խնդիրների և նպատակների հետ, որոնք իրական լուծում կարող են ստանալ միայն հատուկ պլանավորված և կազմակերպված ուսումնական գործընթացի միջոցով: Ուսուցման գործընթացի կազմակերպումը պետք է իր մեջ ներառի ուսուցման բազմազան մեթոդներ:

Համագործակցության ճանապարհով ձեռք բերված գիտելիքները ավելի կայուն են, ավելի կիրառելի:Իսկ այս խնդիրը ավելի շատ լուծվում է փոխներգործուն մեթոդների միջոցով,որոնք հիմնականում ենթադրում են համագործակցային ուսուցում:

Ժամանակակից մեթոդների հիմքում ընկած է սովորողի ինքնուրույն ուսումնական գործունեությունը, գիտելիքի ձեռքբերման գործընթացում նրա անմիջական, ակտիվ մասնակցությունը: Ուսուցման ընթացքում ակտիվ միջավայր ապահովող մեթոդներն ընդունված է անվանել ինտերակտիվ կամ փոխներգործուն մեթոդներ:

Փոխներգործուն մեթոդների միջոցով ապահովվում են ուսուցման այնպիսի պայմաններ որենց առկայությամբ յուրաքանչյուր սովորող յուրացնում է ոչ միայն ուսումնական նյութը այլ ակտիվորեն փոխգործակցում է իր համադասարանցիների հետ:

Ժամանակակից պահանջներից է նաև ուսուցման գործընթացը իրական կյանքին մոտեցնելը: Այլևս բավարար չէ ուսուցումը որպես կյանքի նախապատրաստություն դիտարկելը: ՈՒսուցումը ինքը պիտի հիմնված լինի կյանքի իրավիճակների վրա: Հենց այդպիսին են ուսուցման փոխներգործուն մեթոդները: Սրանով այդ մեթոդները օգնում են ամբողջ կյանքի համար անհրաժեշտ հմտությունների, կարողությունների զարգացմանը:

***Հետազոտության նպատակը՝*** ուսումնասիրել փոխներգործուն մեթոդների ազդեցությունը տարրական դասարանների աշակերտների ուսուցման, արդյունավետության բարձրացման վրա:

**Հետազոտության *խնդիրներն են.***

1. Թեմայի շրջանակներում առկա գրականության ուսումնասիրություն:
2. Բացահայտել փոխներգործուն մեթոդների դերը ուսուցման գործընթացում:
3. Մշակել փոխներգործուն մեթոդների կիրառման արդյունավետությանը նպաստող մեթոդական ցուցումներ:

**Հետազոտության մեթոդներն են.**

1. Գիտամանկավարժական ժամանակակից գրականության ոսումնասիրություն,
2. դասալսումներ, դիտումներ,
3. զրույցներ, հարցաթերթիկներ և այլն:

# **ԳԼՈՒԽ 1. ՓՈԽՆԵՐԳՈՐԾՈՒՆ ՄԵԹՈԴՆԵՐԻ ԿԻՐԱՌՄԱՆ ԱՌԱՆՁՆԱՀԱՏԿՈՒԹՅՈՒՆՆԵՐԸ ՏԱՐՐԱԿԱՆ ԴԱՍԱՐԱՆՆԵՐՈՒՄ**

## 1.1. Փոխներգործուն մեթոդների ընդհանուր բնութագիրը

Ինչպե՞ս երեխան կվարժվի կատարել իր աշխատանքը` ուսումը: Կլինի՞ արդյոք, ուսումը գրավիչ նրա համար, կստիպի՞ մտածել, քննադատորեն վերաիմաստավորել: Այս ամենը և շատ այլ բան կախված է նրանից, թե դասի ժամանակ ինչ պայմաններ են ստեղծված երեխաների համար:

Ժամանակակից մանկավարժության գերխնդիրը ոչ թե երեխային սովորել սովորեցնելն է, այլ երեխայի մեջ սովորելու ցանկություն և նոր գիտելիքներ ձեռք բերելու անընդհատ ձգտման ձևավորումը` դրանով պայմանավորելով ուսումնական գործընթացի հաջողությունը, ուսուցչի և աշակերտների փոխհարաբերությունները, ինչպես նաև աշակերտ-կոլեկտիվ համագործակցությունը:

ՈՒսումնական գործընթացում կիրառվում են բազմաթիվ մեթոդներ: Մենք մասնավորապես անդրադառնալու ենք այն մեթոդներին, որոնցում առկա է սովորողների դերը, որոնք աշակերտներին դարձնում են գիտելիքների և կարողությունների ձեռքբերման գործընթացի մասնակիցը:

Փոխգործուն մեթոդներն աշակերտներին տալիս են ոչ միայն ուսուցչի, այլև մեկը մյուսի հետ համագործակցելու հնարավորություն: Փոխգործուն մեթոդների ուսուցումը հիմնված է ուսումնական գործընթացի բոլոր մասնակիցների համագործակցության վրա: Փոխգործուն մեթոդներն ունեն անձնակողմնորոշիչ ուղղվածություն, քանի որ այս մեթոդները ենթադրում են կոլեկտիվ, համագործակցային ուսուցում, որի շրջանակներում և՛ ուսուցիչը, և՛ աշակերտները ուսումնական գործընթացի սուբյեկտներ են: ՈՒսուցիչը հաճախ հանդես է գալիս, որպես ուսումնական գործընթացի կազմակերպիչ:[ 13,էջ 164 ]

ՈՒսումնասիրությունները ցույց են տալիս, որ փոխգործուն մեթոդները հնարավորություն են տալիս կտրուկ բարձրացնել յուրացրած ուսումնական նյութի որակը, հարստացնել ձեռք բերած տեսական գիտելիքները, ձևավորված կարողությունները և հմտությունները կիրառել ոչ միայն դասի ընթացքում, այլև կյանքում և ազդում են ոչ միայն աշակերտի գիտակցության, այլև զգացմունքների և կամքի վրա:

Այս կամ այն մեթոդի կիրառման անհրաժեշտությունը պայմանավորված է`

* դասի նպատակներով,
* ուսուցչի ունակություններով,
* աշակերտների պատրաստվածության աստիճանով,
* աշակերտների հետաքրքրությունների սահմանով:

Արդյունավետ դասավանդման համար նորօրյա դպրոցի ուսուցչին անհրաժեշտ է ոչ միայն դասավանդվող առարկայի խորը և բազմակողմանի իմացություն, այլև դասավանդման նպատակների, խնդիրների, դրանց կենսագործմանն ուղղված եղանակների, ձևերի ու մի ջոցների նպատակահարմար ընտրություն կատարելու կարողություն և հմտություն:

Նոր և շատ մեթոդների իմացությունը թեև անհրաժեշտ, սակայն բավարար պայման չէ արդյունավետ դասավանդման համար: Կարևոր է նաև մեթոդները հմտորեն համադրելու և նպատակահարմար կիրառելու մասնագիտական կարողությունը:

Ժամանակակից ուսուցչի մասնագիտական հիմնական գործառույթներն են մանկավարժական աջակցություն, ուղղորդում և համագործակցություն յուրաքանչյուր աշակերտին: :[ 8,էջ 402 ]

Եթե ուսուցիչը կիրառում կամ աշխատում է տեղեկատվական-հաղորդակցական տեխնոլոգիայով,ուրեմն ապահովում է աշակերտի ճանաչողական շարունակական գոծընթացը: Այսօր տեղեկատվության 50%-ից ավելին երեխային տալիս են ոչ թե ուսուցիչն ու դպրոցը, այլ զանգվածային լրատվական միջոցները,համացանցը, ծնողր, ընկերը, փողոցը, շրջապատող կյանքի սեփական դիտարկումները:  
 Սա մանկավարժական գործընթացի որակական նոր մակարդակ է, նոր մոտեցում, որը հնարավոր է միայն սովորողի ուսուցման փոխներգործուն մեթոդների և ժամանա կակից տեխնոլոգիաների գործելու դեպքում:

Ավանդական դպրոցում սովորողն ավելի շատ գիտելիքների որոշակի պաշար ընկալող ու մտապահող էր:[ 15,էջ 176 ]:

# Մինչդեռ այսօր փոխներգործուն մեթոդները երեխային մղում են նախաձեռ նության,ստեղծագործական մոտեցման, ինքնուրույն դատողություններ անելու: Այս պարագայում ցանկացած ուսումնական նյութ երեխան շատ արագ կարող է յուրացնել:

Ուսուցչի համար շատ կարևոր է իմանալ սովորողի ելակետային մակարդակը, որպեսզի ուսուցումը սկսի այնտեղից, ուր գտնվում են սովորողները: Դասը պիտի լինի աշակերտի պատկերացումների շարունակությունը:

- Ժամանակակից պահանջներից է ուսուցման գործընթացը իրական կյանքին մոտեցնելը: Այլևս բավարար չէ ուսուցումըª որպես կյանքի նախապատրաստու-թյուն դիտարկելը: Ուսուցումը ինքը պիտի հիմնված լինի կյանքի իրավիճակների վրա: Հենց այդպիսին են ուսուցման ինտերակտիվ մեթոդները: Սրանով այդ մեթոդները օգնում են ամբողջ կյանքի համար անհրաժեշտ հմտությունների, կարողությունների զարգացմանը:

- Երկխոսության, հաղորդակցման գործոնը: Ժամանակակից հասարակությունը շատ խայտաբղետ է դարձել: Որպեսզի այդ խայտաբղետությունը նպաստի հասարակության զարգացմանը, անհրաժեշտ է երկխոսության մթնոլորտի ստեղ-ծում, հաղորդակցական հմտությունների զարգացում: Ձեռնարկում ներկա-յացվող ուսուցման մեթոդների ու մեթոդական հնարների արդյունավետությունը մեծապես կախված է երկխոսության որակից:

Այդուհանդերձ, չկան ինտերակտիվ մեթոդների արդյունավետ կիրառման բանաձևեր: Ցանկացած դասարան, դասապրոցես եզակի է, անկրկնելի:

Փոխներգործուն ուսուցումը ենթադրում է ուսուցիչ-աշակերտ, աշակերտ-աշակերտ փոխգործունեություն. որի նպատակն է ստեղծել բարենպաստ հոգեբանական մթնոլորտ, ինչը խթանում է անձի լիարժեք ցարգացումը:[21, էջ 76 ] Ընկերների հետ փոխադարձորեն շփվելը, նրանց հետ ինչ-որ միտք կիսելը կար­գապահական վարքագիծ է: Սեփական պատ կերացումները, մտքերն ու կարծիքներն ուրիշներին հաղորդելը բավական համարձակ քայլ է: Աշակերտը ստիպված է բացեիբաց ցուցադրել ուրիշներին, թե ինքն ինչպիսի մտածողության և ինչ պատկերացումնե­րի տեր է: Դասարանում ընկերների հետ մտքեր կիսելր ենթադրում է, որ աշակերտը պետք է կարողանա լսել, կասեցնել իր դատողու թյունները կամ խոսակցությունը սե­փական ձևով տանելու ներքին պահանջը: Որպես վախհատուցում նրանք ստանում են ուրիշների կարծիքը, ընդլայնված համատեքստը, ուր նրանք կարող են տեղադրել սե­փական մտքերր և դրանք հարմարեցնել պատկերացումների այն կտավի մեջ, որ հետագայում ստեղծվում է ուսման և կենսափորձի միջոցով: Մյուս կողմից էլ աշակերտնե­րը, սեփական արժեքի ու արժանապատվության վստահություն չունենալու դեպքում, չեն համարձակվի իրենց մտքերն արտահայտել: Իսկ եթե նրանք տեսնում են, որ իրենց մտքերը կարևորվում են, ուսուցիչն իսկապես հարգում ու գնահատում է իրենց մտքերն ու պաակերացսւմներր, նրանք շատ ավելի մեծ պատասխանատվությամբ և զգուշու­թյամբ են մոտենում սեփական մտքի մասունքին:

**Փոխներգործուն**  **ուսուցման** **հիմնական** **նպատակը** կրթական գործընթացի մարդասիրական սկզբունքն է: Այն պահանջում է վերանայել ուսուցման ողջ բովանդակությունը, այսինքն` ճանաչել յուրաքանչյուր երեխայի անձի ստեղծագործ բնույթը: Նրա ներքին ակտիվությունը հանգեցնում է համապատասխան գիտելիքների որոշակի ծավալի յուրացումը  կրթական գործընթացի գլխավոր նպատակ ճանաչելուց  հրաժարման: Գլխավոր նպատակը աշակերտի անձի ամբողջական զարգացումն է: Իսկ անհատի զարգացման միջոցը, որը բացահայտում է նրա ներքին ընդունակությունները, ինքնուրույն իմացական և մտավոր գործունեությունն է: Հետևաբար, ուսուցչի խնդիրն է դասի ժամանակ ապահովել այնպիսի գործունեություն, որին նպաստում են ժամանակակից ինտերակտիվ տեխնոլոգիաները։ Այս դեպքում աշակերտն ինքն է բացում դեպի իմացություն տանող ուղին: Գիտելիքների յուրացումը նրա գործունեության արդյունքն է: :[ 22,էջ 24 ]

     Տարրական դպրոցում դասերի ժամանակ անհրաժեշտ է կիրառել ուսուցման ինտերակտիվ մեթոդներ, քանի որ դրանք թույլ են տալիս նյութը մատուցել մատչելի, հետաքրքիր, վառ և պատկերավոր ձևով, նպաստում են գիտելիքների ավելի խորը յուրացմանը, հետաքրքրություն են առաջացնում գիտելիքների ձեռքբերման հանդեպ, ձևավորում են հաղորդակցական, անձնական, սոցիալական, ինտելեկտուալ բանիմացություն:

**1.2. Փոխներգործուն մեթոդների դերը ուսուցման արդյունավետության բարձրացման գործում**

Ակտիվ ուսուցումը ենթադրում է այնպիսի մեթոդների համակարգի կիրառում, որը ոչ թե նախատեսում է ուսուցչի կողմից պատրաստի գիտելիքի մատուցում, մտապահում և վերարտադրություն, այլև ուսուցման ակտիվ ճանաչողական և պրակտիկ գործունեության ընթացքում գիտելիքների և հմտությունների ինքնուրույն ձեռքբերում։ Ուսուցման ճանաչողական գործընթացը ակտիվացնելու համար կիրառվում են ուսուցման ավանդական մեթոդները` օգտագործելով այնպիսի հնարներ, ինչպիսիք են պրոբլեմային իրավիճակի ստեղծումը, հարցադրումը` ներառելով պրակտիկ վարժություններ, խնդիրներ: Իհարկե, ակտիվ՝ փոխներգործուն մեթոդների կիրառումը ուղղված է առաջնային գիտելիքի ձեռք բերմանը, մտածողության զարգացմանը, հետաքրքրությունների, հմտությունների, կարողությունների ձևավորմանը, սակայն պետք է հաշվի առնել, որ այդ գործընթացը բավականին ժամանակ է պահանջում և այդ պատճառով անհնար է անցկացնել ողջ ուսուցումը միայն ակտիվ մեթոդներով։ Դրանց հետ զուգահեռ կիրառվում են նաև ավանդական մեթոդներ, ինչպիսիք են պատմելը, բացատրելը, դասախոսությունը։ Ակտիվ մեթոդները պետք է կիրառվեն ուսուցման գործընթացի այն հատվածում, երբ անհրաժեշտ է զարգացնել սովորողի մտածողությունը և ճանաչողական ակտիվությունը։ Բայց կարևոր է նաև նշել, որ ակտիվ մեթոդների մեծամասնությունը բազմաֆունկցիոնալ նշանակություն ունեն ուսուցման գործընթացում:

Ակտիվ ուսուցման մեթոդները ենթադրում են օգտագործել այնպիսի մեթոդների համակարգ, որոնց ժամանակ ուսուցիչը չի մատուցում պատրաստի գիտելիքներ, այլ սովորողների կողմից գիտելիքի ինքնուրույն ձեռք բերում` ակտիվ ճանաչողական գործունեության ընթացքում։ Ակտիվ ուսուցման մեթոդների կիրառման նպատակն է աշակերտներին ներգրավել ինքնուրույն իմացական գործունեության մեջ, ստեղծել անձնական շահագրգռվածություն ցանկացած ճանաչողական խնդիրներ լուծելու համար, սովորեցնել կիրառել ձեռք բերված գիտելիքները։ Ակտիվ մեթոդների նպատակն այն է, որ գիտելիքների և հմտությունների ձեռք բերման գործընթացում ընդգրկվեն բոլոր հոգեկան գործընթացները (խոսքը, հիշողությունը, երևակայություն և այլն):[ 13,էջ 163 ]

Փոխներգործուն մեթոդների հիմքում ընկած է երկխոսությունը, ինչպես ուսուցչի և աշակերտների միջև, այնպես էլ իրենց` աշակերտների միջև: Երկխոսության ընթացքում զարգանում հաղորդակցման հմտությունները, խնդիրները միասին լուծելու կարողությունները, և ամենակարևորը զարգանում է աշակերտների խոսքը: Այս մեթոդների կիրառման նպատակն է աշակերտներին ներգրավել ինքնուրույն իմացական գործունեության մեջ, ստեղծել անձնական շահագրգռվածություն ցանկացած ճանաչողական խնդիրներ լուծելու համար, սովորեցնել կիրառել ուսանողների կողմից ձեռք բերված գիտելիքները: Փոխներգործուն մեթոդների մեթոդների նպատակն այն է, որ գիտելիքների և հմտությունների ձեռք բերման գործընթացում ընդգրկվեն բոլոր հոգեկան գործընթացները (խոսքը, հիշողությունը, երևակայություն և այլն): Սրանք զուգակցվում են իլյուստրատիվ մեթոդների հետ,կատարվում են մեխանիզմների, մոդելների, գծագրերի, ինչպես նաև ֆիլմերի, սլայդների, հետաքրքրիր նյութերի ցուցադրություններ

Փոխներգործուն մեթոդները նպաստում են աշակերտների ճանաչողական գործունեությանը: Կառուցված են հիմնականում երկխոսության վրա, որը ենթադրում է մտքերի ազատ փոխանակում կոնկրետ խնդրի լուծման ուղիների վերաբերյալ: Այն բնութագրվում է աշակերտների ակտիվության բարձր մակարդակով:[ ]Տարբեր մեթոդներով ուսուցման և կրթական-արտադրական արդյունավետ գործունեության ակտիվացման հնարավորությունները բազմազան են, դա կախված է համապատասխան մեթոդի բնույթից ու բովանդակությունից, կիրառման ձևից և ուսուցչի հմտությունից:

‹‹Տարրական դպրոցի կարևոր խնդիր է հանդիսանում երեխաներին հաղորդակցության տարբեր ձևեր սովորեցնելը: Խմբային ուսուցման մեթոդի կիրառումը շատ արդյունավետ է տվյալ խնդիրը իրականացնելիս: 1-ին և 2-րդ դասարաններում ես կիրառում եմ զույգերով աշխատանքը: Զույգերով աշխատանքը ես դիտում եմ որպես առաջին դասարանցիների գործնական միջանձնային հարաբերությունների ձևավորման սկզբնական փուլ: Զույգերով աշխատանքը ուսումնական գործընթացի կազմակերպման առավել հարմարավետ ձևն է, որի նպատակն է գործնական միջանձնային հարաբերությունների ձևավորումը: Զույգերով աշխատանքը երեխաների մոտ ձևավորում է ընդհանուր նպատակն ընդունելու, պարտականությունները բաժանելու, առաջարկված նպատակին հասնելու եղանակները համաձայնեցնելու, իր գործողությունները համատեղ գործունեության մեջ գործընկերոջ գործողությունների հետ հարաբերակցելու, աշխատանքի նպատակի և արդյունքի համեմատության մեջ մասնակցություն ունենալու ունակությունները››

Փոխներգործուն մեթոդները հիմնված են պրակտիկ գործողությունների իրականացման, խաղային գործունեթյան և ուսուցման ստեղծագործական բնույթի, ինտերակտիվության, հաղորդակցման, երկխոսության, սովորողների գիտելիքների և փորձի օգտագործման, խմբային աշխատանքի, գործընթացում բոլոր զգայարանների ներգրավման, շարժման և ռեֆլեքսիայի վրա: Այս մեթոդների կրառմամբ ուսուցման գործընթացի արդյունավետությունը և արդյունքները պայմանավորված են նրանով, որ մեթոդների ստեղծումը հիմնվում է լուրջ հոգեբանական և մեթոդաբանական գիտելիքի վրա:[22,էջ 30 ] Մեթոդների կիրառումը նաստում է`

* ՈՒսումնական դրական խթանի ձևավորմանը,
* Սովորողների ճանաչողական ակտիվության բարձրացմանը,
* Կրթական գործընթացին ուսանողների ակտիվ ներգրավմանը,
* Ինքնագործունեության խթանմանը,
* Ճանաչողական գործընթացների զարգացմանը` խոսք, հիշողություն, մտածողություն
* Ուսումնական նյութի առավելագույն մասի արդյունավետ յուրացմանը,
* Ստեղծագործական մտածելակերպի զարգացմանը,
* Աշակերտի անհատական հաղորդակցական-զգայական ոլորտի զարգացմանը

Դպրոցի տարրական դասարաններում միշտ էլ մեթոդական հիմնախնդիր է եղել միջառարկայական կապերի կիրառումը: Այն շատ դեպքերում կրել է մեխանիկական բնույթ:

Սակայն այլ են նորագույն մանկավարժական մոտեցումների ու ծրագրերի պահանջները: Տարրական դպրոցում ընթերցանության դասերի ընթացքում պահանջվում է նյութից բխող ինտեգրում նույն դասարաններում ուսումնասիրվող եռադրումների միջև` բացատրական ընթերցանություն-մայրենի-կերպարվեստ, մայրենի-աշխատանքի ուսուցում- մաթեմատիկա և այլն: Այս ծրագրի իրականացումը պահանջում է և´ գիտելիքներ, և´ տեղեկատվություն, և´ ստեղծագործական միտք ու վարպետություն: Ուշագրավ է ինտեգրումը ընթերցանության և քերականության միջև: Տարրական դասարանների մայրենիի դասագրքերը կազմված են հենց ինտեգրման սկզբունքով, որի պահանջն է` իրականացնել հայոց լեզվի գործնական ուսուցում՝ ընթերցանության նյութերի միջոցով:

Ինտեգրված դասի ընթացքում աշակերտների որոնողական և համագործակցային աշխատանքային ձևերն ավելի ակտիվ բնույթ են կրում: Ինտեգրված առարկաների և դրանց փաստացի նյութի շուրջ կատարվող աշխատանքները բխում են բնագրի բովանդակությունից, թեմայից, լեզվից: Հասկանալի է, որ տարրական դասարանների աշակերտները լիովին ի վիճակի չեն լինի գտնելու հարցաշարերում առաջադրված բոլոր հարցերի պատասխանները: Այս դեպքում համագործակցված աշխատանքը կրելու է աշակերտ-ծնող, աշակերտ-տեղեկատվականգիրք, աշակերտ-ուսուցիչ, աշակերտ-աշակերտ զույգերով կամ խմբային կիրառության ձևը:

Ուսուցման այս ռազմավարությունը նպաստում է աշակերտեների բազմաբնույթ մտածողության զարգացմանը: Նրանց առջև լայն հնարավություն է ստեղծվում առարկաների միջև առկա կապերի ցուցադրմամբ հաղորդակցվել գիտության ու կյանքի տարբեր բնագավառների զանազան երևույթներին, պատճառահետևանքային կապերին և օրինաչափություններին: Այդ ճանապարհով նրանք աստիճանաբար վարժվում են ինքնուրույն աշխատանքի, որը կարևոր ուղենիշ է դառնալու` նրանց հետագա ամբողջ կյանքի ընթացքում շարունակական կրթության խոչընդոտները հաղթահարելու, ինքնուրույն ուսուցման, կատարելագործման ու բազնակողմանի զարգացման առումով:

Միջառարկայական կապերի ստեղծումը կարևոր պայման է երեխաների մտավոր կարողությունների զարգացման համար: Գիտակ ուսուցիչը, եթե ուզում է հասնել հաջողարդյունքի, իր գործունեության մեջ միջառարկայական կապեր ստեղծելու համար պետք է ընդգրկի ուսուցման փոխներգործուն մեթոդները: Փոխներգործուն մեթոդներով ուսուցումը ենթադրում է այնպիսի մեթոդների համակարգի կիրառում, որը ոչ թե նախատեսում է ուսուցչի կողմից պատրաստի գիտելիքի մատուցում, մտապահումևվերարտադրություն, այլև ուսուցման ակտիվ ճանաչողական և պրակտիկ գործունեության ընթացքում գիտելիքների և հմտությունների ինքնուրույն ձեռք բերում: Ուսուցմանճանաչողական գործընթացը ակտիվացնելո ւհամար կիրառվում են ուսուցման ավանդական մեթոդները` օգտագործելով այնպիսի հնարներ, ինչպիսիք են պրոբլեմային իրավիճակի ստեղծումը, հարցադրումը` ներառելով պրակտիկ վարժություններ, խնդիրներ: Փոխներգործուն մեթոդները պետք է կիրառվեն ուսուցման գործընթացի այն հատվածում, երբ անհրաժեշտ է զարգացնել աշակերտի մտածողությունը, ճանաչողական ակտիվությունը, հաղորդակցական կարողությունը: Բայց կարևոր է նաև նշել, որ այս մեթոդների մեծամասնությունը բազմաֆունկցիոնալ նշանակություն ունեն ուսուցման գործընթացում:

# **ԳԼՈՒԽ 2. ՀԵՏԱԶՈՏԱԿԱՆ ԱՇԽԱՏԱՆՔ**

Կրտսեր դպրոցում փոխներգործուն մեթոդների կիրառման միջոցով աշակերտների ստեղծագործական կարողությունների ձևավորումը ուսումնասիրելու նպատակով իրականացրել եմ աշխատանքներ 3-րդ և 4-րդ դասարաններում:

Հետազոտության առաջին փուլում իրականացրել ենք մշտադիտարկում` դիտումներ, դասալսումներ, պարզելու համար,թե ինչ փոխներգործուն մեթոդներ են կիրառում տարրական դպրոցում:

Դիտումները ցույցտվեցին հետևյալ պատկերը:

**Տարրական դասարաններում կիրառվող փոխներգործուն մեթոդներ**

Դիտումների արդյունքների հիման վրա կատարել եմ եզրակացություններ

|  |  |  |
| --- | --- | --- |
| Մտագրոհ | | Խթանում էր աշակերտների ստեղծագործական կարողությունները, հեշտ էր ընկալվում նրանց կօղմից |
| Քառաբաժան | | Նպաստում էր նյութի ամբողջական ընկալմանը |
| Փոխգործուն նշանների համակարգ | | Օգնում էր աշակերտներին տեքստը կարդալու ընթացքում վերահսկել սեփական ընկալումները: Կրդալու ընթացքում արված նշումները ծառայում էին որպես հարմար տեղեկատու` հաստատված կամ հերքված պատկերացումներն ի հայտ բերելու համար: |
| Խճանկար | | Աշակերտները տեղեկություններ էին փոխանակում, կարողանում էին ինքնուրույն աշխատել, մտածել ստեղծագործաբար և քննադատաբար: |
| T-աձև աղյուսակ | | Աշակերտներին տվեց համեմատելու, քննարկելու հնարավորություն, ինչի արդյունքում նրանք կարողացան գիտակցել ինչն է նպաստում ճիշտ կեցվածքի ձևավորմանը, ինչը՝ ոչ: |
| Վենի դիագրամ | Կարողանում էին հակադրել գաղափարները, նշել դրանց ընդհանրությունները. գրառել ընդգրկուն ձևակերպումներ: | |
| Պրիզմա | | Խրախուսում էր սովորողներին ազատ ու անկաշկանդ մտածել,խթանում էր նրանց ակտիվությունն ու հետաքրքրությունը: |
| Երեք բանալի, մեկ կողպեք | | Սովորողների մոտ ձևավորում էր ընտրություն կատարելու, գլխավորը երկրորդականից տարբերելու հմտություն:  Ինչպես նաև համագործակցելու, իր ընտրությունը հիմնավորելու կարողություն: |

Ինչպես նաև գրանցել եմ փոխներգործուն մեթոդների կիրառման ուժեղ և թույլ կողմերը:

|  |  |
| --- | --- |
| ՈՒժեղ կողմեր | Թույլ կողմեր |
| 1.Աշակերտների մոտ համագործակցության հմտությունների ձևավորում:  2. Դասաժամի ժամանակի օգագործման արդյունավետություն:  3.Դասապրոցեսում բոլոր երեխաների ներգրավում:  4.Թույլ աշակերտին ինքնադրսևորվելու հնարավորության ընձեռում:  5.Դասապրոցեսը երեխաների համար ավելի հետաքրքիր է դարձնում: | 1. Արդարացի գնահատման սահմանափակումները: 2. Ուսուցչի կողմից երկար պատրաստվելու պահանջը : |

Նույն դիտումների շրջանակներում գրանցել եմ նաև աշակերտների ուսումնական գործունեության կազմակերպման ձևերի մասին տվյալներ,որից պարզ դարձավ,որ դպրոցներում գերիշխում են ֆրոնտալ ,անհատական և խմբային ձևերը:

Հետազոտության ընթացքում կիրառել եմ հարցաթերթիկ՝ուղղված տարրական դասարաններում աշխատող ուսուցիչներին:Հարցաթերթիկի միջոցով փորձել եմ պարզել

ա) Թե որ փոխներգործուն մեթոդներն են նպաստում ուսուցման արդյունավետության բարձրացմանը

բ) ԽԻԿ համակարգով աշխատելիս որ մեթոդը որ փուլում է նպատակահարմար կիրառել

Խթանման փուլի մեթոդներ

Իմաստի ընկալման փուլի մեթոդներ

Կշռադատման փուլի մեթոդներ

գ) Փոխներգործուն մեթոդներից որոնք են հանդիսանում միջառարկայական կապերի ստեղծման արդյունավետ հնար:

Հետազոտության երկրորդ փուլում կատարել ենք աշխատանքներ բացահայտելու աշակերտների ստեղծագործական կարողությունների զարգացվածության մակարդակը: Որպես հետազոտության հիմք ընդունել ենք ստեղծագործականության հետևյալ բնութագրիչները`աշակերտի ձգտումը մտածել օրիգինալ,ոչ ստանդարտ, ինքնուրույն գտնել և ընդունել որոշումներ, դրսևորել իմացական հետաքրքրություն, բացահայտել նորը,անծանոթը,ինչպես նաև առարկայական չափորոշիչներն ու ծրագրերը: Դիտումներն ու կատարած դասալսումները երկու զուգահեռ դասարաններում ցույցտվեցին, որ աշակերտների մեծ մասի մոտ այն միջին մակարդակի է:

**Աշակերտների ստեղծագործական կարողությունների զարգացվածության մակարդակներն ուսումնասիրություններ կատարելու սկզբում**

Հետազոտության հաջորդ փուլում իրականացվեց փորձարարական աշխատանք՝միտված աշակերտների ստեղծագործական կարողությունների զարգացմանը:Նշված դասարաններում ուսուցչի օգնությամբ իրականացրել ենք փոխներգործուն մեթոդներով դասավանդում <<Մայրենի>> և <<Եսևշրջակաաշխարհը>> առարկաների դասաժամերին:

Օրինակ՝ Ազնվաբարոների վեճը (Մայրենի 3-րդ) դասի խթանման փուլում կիրառել ենք <<Մտագրոհ>> մեթոդը: ՈՒսուցիչն առաջադրեց հետևյալ հարցը. <<Մեկ բառով բնութագրեք ձեր շրջապատում ապրող մարդկանց>>: Այնուհետև գրատախտակին գրանցեց բոլոր մտքերը:

Օրինակ՝բարի, ազնիվ, համեստ, կռվարար, խռովկան, խելոք և այլն:

Իմաստի ընկալման փուլում աշակերտներն ընթերցեցին դասանյութը, այնուհետև իրենց վերաբերմունքն արտահայտեցին պատմվածքի հերոսների նկատմամբ: Նրանց լսելուց հետո

Ուսուցիչն անդրադարձավ մտագրոհին՝կատարվեցին լրացումներ,քննարկումներ:

Այնուհետև աշակերտներն ընտրեցին իրենց համար դերեր և դերային խաղով ներկայացրեցին բնագիրը:

Կշռադատման փուլում կիրառվեց <<Քառաբաժան>> մեթոդը: ՈՒսուցիչն աշակերտներին բաժանեց աշխատանքային խմբերի, և նրանք պատասխանեցին հետևյալ հարցերին.

Բնութագրիր պատմվածքի հերոսներին,Ի՞նչ զգացմունքներ ունեցաք,Պատմվածքի բովանդակությունն ի՞նչ հիշեցրեց ձեզ,Պատմվածքին տվեք նոր վերնագիր:

Ներկայացնեմ մեկ այլ կատարած դասալսման մեթոդական նկարագրություն

Թեման՝ Հովհ. Թումանյան <<Բզեզի դպրոցը>> (Մայրենի 4-րդ):

Դասի խթանման փուլում Զրույցի մեթոդն կիրառելով՝ուսուցչուհին սովորողներին առաջադրեց հարցեր բույսերի,միջատների մասին.ի՞նչ բույսերեք ճանաչում,ի՞նչպիսի միջատներ գիտեք, ի՞նչ կարողեք պատմել նրանց մասին և այլն:ՈՒսուցիչն ինքն էլ որոշ տեղեկություններ հաղորդեց, ասենք,օրինակ,թե ինչ կազմակերպված ու հետաքրքիր է մրջյունների կյանքը,ինչպես կարող է բույսը բուժել,ինչպես կարելի է բույսերի միջոցով կռահել օրվա ժամը,եղանակը և այլն:Զրույցի մեթոդի շնորհիվ սովորողների ուշադրությունն սևեռվեց այն բանի վրա,թե ինչքան հետաքրքիր ու զարմանալի է բույսերի ու կենդանիների աշխարհը:

Իմաստի ընկալման փուլում սովորողները ընթերցեցին դասանյութը:Այնուհետև փոխներգործուն գրառումների համակարգ մեթոդը կիրառելով ուսուցիչը հանձնարարեց բանաստեղծության մեջ հանդիպող ծանոթ բույսերն ուկենդանիները նշել V-ով, իսկ անծանոթները՝+-ով: Աշխատանքն ավարտվելուց հետո կազմակերպվեց զույգերով մտքերի փոխանակություն: Քննարկվեցին բոլոր ծանոթ բույսերն ու միջատները,յուրաքանչյուրը պատմում էր իր իմացածը:

Դասի կշռադատման փուլում կիրառվեց խճանկարի մեթոդը: ՈՒսուցիչը սովորողներին բաժանեց հենակետային խմբերի և յուրաքանչյուր խումբ ստացավ իր հանձնարարությունը (խմբի յուրաքանչյուր անդամ հանդիսանում էր որևէ ենթաթեմայի ուսումնասիրող):

Մի խումբը պետք է տեղեկություննե հավաքեր խոտաբույսերի մասին,մյուսը՝ ծառերի, երրորդը՝ միջատների, չորրորդը՝ մրգերի ,բանջարեղենի ու հատապտուղների մասին:

Սովորողներին բացատրվեց, որ նրանք կարող են օգտվել բառարաններից,համացանցի որոնողական համակարգերից, աշխատանքին կարող են ներգրավել ծնողներին,ընտանիքի մյուս անդամներին :

**Ներկայացնեմ օրինակներ <<Ես և շրջակա աշխարհը>> առարկայից**

**Դասի թեման** - Երկրի օդային հագուստը

Խթանման փուլ՝ ներկայացնել <<Երկրի օդային թաղանթ>> հասկացությունը,ձևավորել համոզմունք, որ թեև օդն անտեսանելի է, այնուամենայնիվ այն բնական մարմին է:Հատուկ ուշադրություն դարձնել բնապահպանական խնդիրներին:

Իմաստի ընկալման փուլում կիրառել <<Փոխներգործուն նշանների համակարգ>> մեթոդը: Դասանյութն ընթերցելու ժամանակ աշակերտները նշումներ կատարեցին ուսուցչի կողմից նախապես պատրաստված հատուկ աղյուսակում՝ օգտագործելով հետևյալ նշանները.

**V**- ես դա գիտեմ,

**+ -** ես դա նոր իմացա,

**?-** սա ինձ համար անհասկանալի է,

**! –** սա շատ հետաքրքիր է,կուզենայի ավելի շատ բան իմանալ այս մասին:

Երբ աշակերտները ավարտեցին աղյուսակի լրացումը, կազմակերպվեց մտքերի փոխանակություն:

Մեկ այլօրինակ՝

**Դասի թեման**-Մեր կեցվածքը (Շրջակա 3)

Դասի խթանման փուլում կիրառվեց մտագրոհի մեթոդը՝ կեցվածքի մասին աշակերտների ունեցած պատկերացումները պարզելու համար և այդ նպատակով տրվեց հետևյալ հարցը .Ի՞նչ դիրքով պետք է նստել գրասեղանի մոտ, դասերը պատրաստելիս: Գրատախտակին գրի առնվեց աշակերտների ասածները և հնարավորություն տրվեց արտահայտելու իրենց կարծիքը:

Իմաստի ընկալման փուլում գրատախտակին գծվեց T-աձև աղյուսակ և աշակերտները սկսեցին լրացնել:

**Կշռադատման փուլում** աշակերտները բաժանվեցին 4 հոգանոց խմբերի և հանձնարարվեց պատրաստել ցուցապաստառ,որտեղ պետք է արտացոլվեր այն ամենը, ինչ անհրաժեշտ է ճիշտ կեցվածք ունենալու համար:

Բերված օրինակներում կիրառվել են հետևյալ փոխներգործուն մեթոդները և հետևել, թե որքանով են դրանք ակտիվացնում դասապրոցեսը և շարժում աշակերտների հետաքրքրությունները.

|  |  |
| --- | --- |
| Մտագրոհ | Խթանում էր աշակերտների ստեղծագործական կարողությունները,հեշտ էր ընկալվում նրանց կօղմից |
| Քառաբաժան | Նպաստում էր նյութի ամբողջական ընկալմանը |
| Փոխգործուն նշանների համակարգ | Օգնում էր աշակերտներին տեքստը կարդալու ընթացքում վերահսկել սեփական ընկալումները: Կրդալու ընթացքում արված նշումները ծառայում էին որպես հարմար տեղեկատու` հաստատված կամ հերքված պատկերացումներն ի հայտ բերելու համար: |
| Խճանկար | Աշակերտները տեղեկություններ էին փոխանակում,կարողանում էին ինքնուրույն աշխատել,մտածել ստեղծագործաբար և քննադատաբար: |
| T-աձև աղյուսակ | Աշակերտներին տվեց համեմատելու,քննարկելու հնարավորություն,ինչի արդյունքում նրանք կարողացան գիտակցել ինչն է նպաստում ճիշտ կեցվածքի ձևավորմանը,ինչը՝ ոչ: |

Նշված բոլոր օրինակներում աշակերտները մեծ հաճույքով և հետաքրքրությամբ էին մասնակցում դասապրոցեսին, ավելի ակտիվ էին, անկաշկանդ: Փորձարարական աշխատանքներն ավարտին հասցնելով մեր հետազոտության արդյունքները ցույց տվեցին, որ աշակերտների ստեղծագործական կարողությունների մեջ կատարվել են որոշակի փոփոխություններ:

Կատարած ուսումնասիրություններն ու հետազոտակա նաշխատանքները ցույց տվեցին, որ տարրական դասարանների աշակերտների ստեղծագործական կարողությունները զարգանում են դասապրոցեսում փոխներգործուն մեթոդների կիրառմամբ,աշակերտների մոտիվացիայի զարգացման և նրանց գիտակցական աշխատանքի շնորհիվ:Հետազոտվող դասարաններում բարձրացել էր ուսման արդյունավետությունը,երեխաները ավելի հաճույքով էին մասնակցում դասերին,փոխվել էր նրանց վերաբերմունքը դասերի նկատմամբ:

Հետազոտության ավարտին կատարած ուսումնասիրություններն ու մշտադիտարկումը ցույց է տվել աշակերտների իմացական ակտիվության ցուցանիշի աճ:

**Աշակերտների իմացական ակտիվության աճ**

Առանձնահատկությունները, որոնք գրանցեցինք այդ կարճ ժամանակահատվածում հետևյալն էին.

Նորի նկատմամբ հետաքրքրվածություն,

Նախաձեռնողականություն,

Ակտիվություն,

Սխալվելու վախի նվազում,

Անկաշկանդվածություն

Ուսման մոտիվացիայի զարգացում

# **ԵԶՐԱԿԱՑՈՒԹՅՈՒՆՆԵՐ**

**1.** Այսպիսով, փոխներգործուն մեթոդները ապահովում են ՝

* Սովորողների ճանաչողական ակտիվության բարձրացում,
* Կրթական գործընթացին սովորողների ակտիվ ներգրավում,
* Ինքնուրույնության խթանում,
* Ճանաչողական գործընթացների զարգացում-խոսք, հիշողություն, մտածողություն,
* Ստեղծագործական մտածելակերպի զարգացում,
* Սովորողի անհատական հաղորդակցական-զգայական ոլորտի զարգացում,
* Ինքնուրույն աշխատանքի համար հմտությունների զարգացում։

**2.** Փոխներգործուն մեթոդներն ստեղծում են ամեն անգամ գիտելիքն ինքնուրույն <<կառուցելու>> և նորը հայտնագործելու միջավայր.ի տարբերություն պասսիվորեն ձեռք բերած <<փոխանցված գիտելիքի>>,հետազոտության շնորհիվ ակտիվորեն կառուցված գիտելիքն առավել արդյունավետությամբ է ընկալվում և յուրացվում,երկար է պահպանվում հիշողության մեջ, ունենում է կիրառական նծանակություն և այս ամենը նպաստում է ուսուցման արդյունավետության բարձրացմանը:

# 

# **ԳՐԱԿԱՆՈՒԹՅԱՆ ՑԱՆԿ**

1. Աշոտ Տեր-Գրիգորյան <<Միջառարկայական կապերը տարրական դպրոցում>> Ե.1986թ:
2. Գյուլամիրյան Ջ., «Մայրենիի տարրական ուսուցման մեթոդիկա», Երևան, Զանգակ, 2015, 316 էջ:
3. Խաչատրյան Ս.Գ., Ուսուցման ժամանակակից մեթոդների կիրառումը, Գյումրի, 2006, 96 էջ:
4. Հովհաննիսյան Ա., Հարությունյան Կ., Խրիմյան Մ., Խաչատրյան Ս., Բայաթյան Ն., Ալեքսանյան Լ.,Պուրուկուրու Վ., Համագործակցային ուսուցում, Երևան, «Անտարես» հրատ., 2006, 123 էջ:
5. Մայրենի 4,Մեթոդական ձեռնարկ,Երևան <<9-րդ հրաշալիք>> 2009:
6. Մայրենի 3,Մեթոդական ձեռնարկ,Երևան <<9-րդ հրաշալիք>> 2008:
7. Սարգսյան Վ. Ա., Թորոսյան Կ. Ա., Խաչատրյան Հ. Վ., Ջիլավյան Ե. Խ., «Մայրենի 3», Երևան, «Մակմիլան- Արմենիա» հրատ., 2011, 159 էջ:
8. Վարդումյան Ս., Ջաղինյան Ն., Հարությունյան Լ., Գարի Վարելլա, Ժամանա- կակից մանկավարժական մոտեցումներ, Երևան, «Նոյյան տապան» հրատ., 2005, 402 էջ:
9. «ՈՒսուցման ժամանակակից մեթոդներ, հնարներ, վարժություններ» , Վանաձոր, Կրթության ազգային ինսիտուտ, Լոռու մասնաճյուղ, 2008, 101 էջ:
10. Ուսումնառությունն ու դասավանդումը կրտսեր դպրոցում, Այրեքս, Երևան 2011, էջ 28-29